**Likumprojekta „Grozījums Reģionālās attīstības likumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ar Ministru kabineta 2015.gada 4.augusta sēdes protokollēmuma (Nr.37, 42.§) 4.punktu „Informatīvais ziņojums "Par plānošanas reģionu darbības pilnveidošanu””  uzdots Vides aizsardzības un reģionālās attīstības ministrijai līdz 2015.gada 31.decembrim sagatavot un iesniegt Ministru kabinetā grozījumu Reģionālās attīstības likumā, papildinot 16.prim panta "Plānošanas reģiona kompetence" pirmo daļu ar 11.punktu šādā redakcijā: "veicina uzņēmējdarbību plānošanas reģiona teritorijā". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Plānošanas reģioni (turpmāk – PR) saskaņā ar Reģionālās politikas pamatnostādnēs 2013.-2019.gadam paredzēto uzdevumu un pasākumu plānu[[1]](#footnote-1) ir noteikti kā iesaistītās institūcijas vairāku rīcības virzienu uzdevumu izpildē[[2]](#footnote-2). Kā svarīgākā PR loma noteikta 2.1. rīcības virzienā - paaugstināt pašvaldību un PR lomu uzņēmējdarbības veicināšanā un uzlabot uzņēmējdarbības vidi.  Ņemot vērā Reģionālās politikas pamatnostādnēs noteiktos uzstādījumus attiecībā uz PR lomas stiprināšanu uzņēmējdarbības veicināšanā un investīciju piesaistē reģionā, kā arī balstoties uz veiksmīgajiem Latgales uzņēmējdarbības pilotprojekta rezultātiem, arī pārējos PR 2015.gada 1.ceturksnī tika izveidoti uzņēmējdarbības atbalsta centri, kuriem ir koordinējošā loma reģionālajā līmenī starp valsts, pašvaldību un nevalstiskā sektora uzņēmējdarbību atbalstošajām institūcijām.  Uzņēmējdarbības atbalsta pasākumu ietvaros PR ir uzsākuši un turpinās īstenot tādas aktivitātes - kā ārvalstu ekspertu vizīšu organizēšana, semināru un diskusiju organizēšana iesaistītajām pusēm, uzņēmējus pārstāvošo NVO vizītes uz kaimiņvalstīm savas produkcijas popularizēšanai, piedalīšanās investīciju forumos, investīciju kataloga izveidošana, uz investoriem orientētas interneta mājas lapas izveide, mārketinga pasākumu organizēšana, vietējo zīmolu izveide, mazā un vidējā biznesa ideju meklēšana un atbalsts tām (ieskaitot konsultācijas uzņēmējdarbības uzsākšanā).  Norvēģijas finanšu instrumenta 2009.-2014.gada perioda programmas “Kapacitātes stiprināšana un institucionālā sadarbība starp Latvijas un Norvēģijas valsts institūcijām, vietējām un reģionālajām iestādēm” projekta “Reģionālās politikas aktivitāšu īstenošana Latvijā un reģionālās attīstības pasākumu izstrāde” ietvaros ar PR iesaisti tiek īstenotas sekojošas aktivitātes:   1. reģionālās uzņēmējdarbības un inovācijas sistēmas attīstība – semināri un diskusijas par uzņēmējdarbības inovāciju veicināšanu Latgales PR, pašvaldību un uzņēmēju pārstāvošo nevalstisko organizāciju vizītes uz kaimiņvalstīm, Latgales PR un pašvaldību dalība investīciju forumos, investīciju kataloga un jaunas tīmekļa vietnes ([www.invest.latgales.lv](http://www.invest.latgales.lv)) izstrāde Latgales reģionam, Latgales reģiona pārstāvniecības izveide Rīgā, Latgales PR pieredzes apmaiņa ar Norvēģijas iestādēm, Latgales dienu organizēšana Rīgā u.tml. Visos PR tika organizēti reģionālie konkursi inovatīvām biznesa idejām, kuru rīkošanā piedalījās PR, sadarbojoties ar Ekonomikas ministriju un Latvijas Investīciju un attīstības aģentūru (turpmāk –LIAA), lai nodrošinātu nacionālajā līmenī sniegtā atbalsta papildinātību un nepārklāšanos. 2. vietējo pašvaldību lomas palielināšana uzņēmējdarbības veicināšanai – pieredzes apmaiņa ar Norvēģijas iestādēm, apmācību programmas “Zināšanu eņģeļi” īstenošana – apmācību semināri pašvaldību, plānošanas reģionu, nevalstisko organizāciju darbiniekiem, pašvaldību investīciju piesaistes mārketinga materiālu izstrāde, pašvaldību investīciju piesaistes materiālu izstrāde, pašvaldību dalība starptautiskās izstādēs. 3. atbalsta pasākumu izstrāde attāliem un mazattīstītiem reģioniem kvalificēta darbaspēka un uzņēmēju piesaistei – pieredzes apmaiņa ar Norvēģijas iestādēm, pētījuma izstrāde par Norvēģijas labo praksi un diskusiju organizēšana starp Norvēģijas un Latvijas iestādēm.   Ņemot vērā aktivitāšu saturu un to mērķa auditoriju, visi PR ir iepriekšminētā projekta partneri.  Uzņēmējdarbības attīstības veicināšanai nepieciešams koordinēts institucionāls atbalsts, t.sk. inovatīvas uzņēmējdarbības attīstības, kā arī investoru piesaistes sekmēšanai. Šobrīd PR teritorijā darbojas dažādas publiskā un nevalstiskā sektora institūcijas, kas sniedz atbalstu noteiktām uzņēmēju grupām un/vai tikai par atsevišķiem atbalsta pasākumiem. Tā, piemēram, akciju sabiedrība „Attīstības finanšu institūcija” (turpmāk - AFI), kas - kā vienotā attīstības finanšu institūcija,[[3]](#footnote-3) darbojas kopš 2015.gada 1.marta, nodrošina uzņēmējiem konsultācijas un valsts atbalsta programmas saistībā ar kreditēšanu. Savukārt reģionālie biznesa inkubatori savus pakalpojumus sniedz uzņēmumiem, kas ir tā biedri un savu darbību veic tā ietvaros (telpās), pamatojoties uz savstarpēju vienošanos. Tāpat LIAA un Latvijas Lauku Konsultāciju centrs (turpmāk – LLKC) konsultē uzņēmējus noteiktās kompetences ietvaros. Savukārt Latvijas Tirdzniecības un rūpniecības kamera un Latvijas Darba devēju konfederācija sniedz palīdzību saviem biedriem. Vienlaikus ne visās pašvaldībās ir uzņēmējdarbības speciālisti, kas sniegtu konsultatīvi informatīvo atbalstu uzņēmējiem un investoriem. Līdz ar to PR uzņēmējdarbības centri ir kā reģionālas pārnozaru uzņēmēju atbalsta institūcijas, kas var nodrošināt koordinētu atbalstu uzņēmējdarbības uzsākšanai un attīstībai reģionālajā līmenī.  Nākotnē PR būtiska loma varētu būt **reģiona uzņēmēju sadarbības** veicināšanā un uzņēmējdarbības, pētniecības un izglītības, kā arī publiskā sektora sadarbības veicināšanā (**klāsteru veidošanā**), lai aktivizētu **reģiona inovāciju** **sistēmu** un celtu reģionā radīto produktu pievienoto vērtību.  PR arī varētu piedāvāt “brokerus” – cilvēkus, kuri nodarbotos ar informācijas apkopošanu par uzņēmēju vajadzībām. Veicot šīs informācijas analīzi, PR sadarbībā ar pētniecības iestādēm varētu piedāvāt risinājumus uzņēmējiem, jo tiem nereti pietrūkst laika šādas informācijas ieguvei un apkopošanai, pat ja potenciāli sadarbība būtu abpusēji izdevīga.  Zviedrijas pieredze liecina, ka reģioni var spēlēt nozīmīgu lomu „zināšanu trijstūra” aktivizēšanā reģionos[[4]](#footnote-4).  Augstāk minēto darbību rezultātā būtiski uzsvērt arī reģiona lomu investīciju piesaistē konkrētajam reģionam. Piemēram, Lielbritānijā veiktais pētījums apliecina, ka investīciju piesaistes centralizēšana no reģionālās attīstības aģentūrām uz Lielbritānijas Tirdzniecības un investīciju organizāciju (angl. UK Trade and Investment), ir novedusi pie augstākas ārvalstu investīciju koncentrēšanās Londonā un Dienvidanglijā, mazinot investīciju ieplūšanu reģionos.[[5]](#footnote-5) Tātad investīciju piesaistes organizēšana reģionāla līmenī var palielināt iespēju, ka investori tiks piesaistīti reģionu teritorijām.  Uzņēmējdarbības atbalsta centri PR ir izveidoti uz ES struktūrfondu informācijas centru bāzes (turpmāk - RSIC), izmantojot jau esošo uzņēmējdarbības atbalsta institūciju tīklu reģionos un organizējot sadarbību ar AFI, LIAA, LLKC, pašvaldībām un citām institūcijām. Ņemot vērā, ka uzņēmējdarbības centri ir izveidoti nesen (2015.gada 1.ceturksnī), tiek apgūta Latgales UC pieredze, noskaidrotas un meklētas labākās sadarbības formas ar valsts, pašvaldību un sociālajiem partneriem.  Par priekšrocību RSIC izmantošanai, kā bāzei uzņēmējdarbības centru izveidei, ir uzskatāma to pieredze un jau šī brīža pieeja, ka tiek sniegta informācija par vairākiem finanšu avotiem. Tāpat par priekšrocību ir uzskatāma PR aktīvā dalība teritoriālās sadarbības programmās, kas dod iespēju piesaistīt papildus finansējumu uzņēmējdarbības atbalstam.  Tādējādi būtiskākie jauninājumi salīdzinājumā ar līdz šim pastāvējušo RSIC darbību būs:   1. plašāks teritoriālais pārklājums. RSIC bija izvietots vienā reģiona pilsētā (citās vietās bija pieejams tikai atsevišķās informatīvajās dienās un semināros), savukārt uzņēmējdarbības centru speciālisti nodrošinās konsultācijas uzņēmējdarbības jautājumos arī attālākās lauku teritorijās; 2. koordinēts konsultatīvais atbalsts uzņēmējiem par dažādu institūciju pārziņā esošajiem un dažādu finanšu avotu atbalsta pasākumiem; 3. koordinētas konsultācijas par valsts administratīvajiem sniegtajiem pakalpojumiem (sadarbībā ar Uzņēmumu reģistru, Valsts ieņēmumu dienestu, Pārtikas un veterināro dienestu u.c.), kas ietvers risinājumu meklēšanu problēmsituācijās (balstoties uz to analīzi, arī priekšlikumu sagatavošana normatīvā regulējuma pilnveidošanai); 4. atbalsta pasākumi, kā dalība izstādēs, tirdzniecības misiju organizēšana u.tml. pasākumi.   Tāpat plānošanas reģioni sadarbībā ar pašvaldībām informēs par finanšu pakalpojumu pieejamību reģionos, lai iedzīvotāji varētu izmantot sev nepieciešamos finanšu pakalpojumus (piemēram, naudas izņemšana, iemaksa, norēķinu jeb maksājumu veikšanas iespējas). Reģionālās politikas pamatnostādņu plānoto aktivitāšu ietvaros tiks veikta PR un pašvaldību kapacitātes attīstīšana darbā ar uzņēmējiem. Balstoties uz LUC pieredzi, viens no efektīvākajiem pasākumiem ir tirdzniecības misijas, kuras plānots finansēt gan no pārrobežu projektu finansējuma, gan no ERAF un Norvēģijas finanšu instrumenta finansējuma avotiem. Šādas tirdzniecības misijas būtu organizējamas gan uz ārvalstu tirgiem kā kontaktu birža, gan Rīgā, popularizējot vietējo reģionu produkciju un organizējot „reģionu dienas”. Tāpat plānots turpināt vietējā un reģionālā līmeņa speciālistu apmācības un konsultatīvo atbalstu uzņēmējdarbības attīstības (t.sk. inovatīvas uzņēmējdarbības, kooperācijas attīstības, attālinātā darba sekmēšanas u.c.) jautājumos, nodrošinot ārvalstu ekspertu atbalstu un ārvalstu labās prakses apguvi.[[6]](#footnote-6).  PR uzņēmējdarbības atbalsta centri sākotnēji ir izveidoti, un to darbības uzsākšana nodrošināta no PR piešķirtā valsts budžeta finansējuma 31.00.00 programmā „Atbalsts plānošanas reģioniem”:   |  |  |  |  |  | | --- | --- | --- | --- | --- | | **Valsts**  **budžeta finansējums (EUR) PR uzņēmējdarbības veicināšanai[[7]](#footnote-7)** | **2015.gada** | **2016.gada projekts** | **2017.gada projekts** | **turpmāk, gadā** | | **222 316** | **264 711** | **264 711** | **264 711** | |  |  |  |  | | **LPR** | 101 992 | 144 387 | 144 387 | 144 387 | | **VPR** | 30 960 | 30 960 | 30 960 | 30 960 | | **KPR** | 27 627 | 27 627 | 27 627 | 27 627 | | **ZPR** | 30 449 | 30 449 | 30 449 | 30 449 | | **RPR** | 31 288 | 31 288 | 31 288 | 31 288 |   Vienlaicīgi jāatzīmē, ka tika rasts risinājums, sākot ar 2015.gadu novirzīt nelielu papildus finansējumu uzņēmējdarbības veicināšanas pasākumiem Kurzemes PR, Rīgas PR, Vidzemes PR un Zemgales PR visos piecos PR no piešķirtā VARAM jaunā politikas iniciatīvā 2015.-2017.gadam pasākumā “Publisko pakalpojumu pieejamības nodrošināšana saskaņā ar vienas pieturas aģentūras principu” finansējuma, kas plānots VARAM budžeta programmā 30.00.00 “Pašvaldību attīstības nacionālie atbalsta instrumenti” sekojošā apjomā: 2015.gadā 41 261 *euro,* 2016.gadā 21 389 *euro,* 2017.gadā un turpmākajos gados 18 606 *euro* apmērā. |
| 3. | Projekta izstrādē iesaistītās institūcijas | Plānošanas reģioni. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa – vidējie, mazie uzņēmēji, individuālie komersanti un NVO. |
| 2. | Tiesiskā regulējuma ietekme uz tautsaimniecību un administratīvo slogu | Ietekmi uz tautsaimniecību var prognozēt, analizējot Latgales uzņēmējdarbības centra (turpmāk – LUC) divu gadu darbības rezultātus.  LUC ekonomiskās ietekmes izvērtējums uz valsts budžetu veikts, pamatojoties uz LUC sniegto informāciju uz 2014.gada 31.decembri: dibināti jauni 26 uzņēmumi (18 ar vienu darbinieku, 2 uzņēmumi ar diviem darbiniekiem, 2 uzņēmumi ar trīs darbiniekiem, 3 uzņēmumi ar 4 darbiniekiem, 1 uzņēmums ar 11 darbiniekiem). Līdz ar to jāsecina, kopš LUC ir uzsācis savu darbību, īstenojot dažādus atbalsta pasākumus reģionā esošajiem uzņēmējiem līdz 2014.gada 31.decembrim, radīta 51 darba vieta. Vienlaikus jāņem vērā, ka jaunu darbavietu veidošanos ir ietekmējuši virkne faktoru, tai skaitā ekonomiskās aktivitātes atgriešanās pirms krīzes līmenī.  Lai aprēķinātu jaunradīto darba vietu potenciālo ieguvumu, tika veikts izmaksu/ieguvumu aprēķins, kur tika izmantoti sekojoši dati:   1. **LUC administratīvās izmaksas** no valsts budžeta līdzekļiem ir nemainīgas 71 000 *euro*; 2. **Bezdarbnieku pabalsti -** vidējā izmaksātā bezdarbnieka pabalsta apmērs Latgales reģionā - 2013. gadā bija 197 EUR; (2013. gada beigās reģistrēto bezdarbnieku skaits bija 93,3 tūkst., no tiem bezdarbnieka pabalstu saņēma 34,3 tūkst. personu jeb 36,8% (2012. gadā šis rādītājs bija 24,3%).[[8]](#footnote-8) 3. Nodokļu un nodevu ieņēmumi no strādājošo mēneša vidējās darba samaksas Latgales reģionā (2014.gadā) – 272,4 *euro[[9]](#footnote-9).*   Aprēķins balstīts uz LUC sniegtajiem datiem: 2013.gadā tika radītas 23 jaunas darba vietas, 2014.gadā - 28 darba vietas. Tādējādi tiek pieņemts, ka katrā nākamajā gadā tiks radīts par 5 jaunām darba vietām vairāk nekā iepriekšējā gadā, attiecīgi 2015.gadā - 33; 2016.gadā - 38; 2017.gadā – 43 un 2018.gada - 48 darba vietas.  Izanalizējot ekonomisko ietekmi uz valsts budžetu, tiek secināts, ka kopš LUC ir uzsācis darbību - Latgales reģionā ir samazinājies bezdarba līmenis un tiek prognozēts samazinājums arī turpmāk, kā arī tiek radīti jauni ieņēmumi valsts budžetā .  Ekonomiskā ietekme tika aprēķināta par 2014.gadu gadu un prognozes veiktas līdz 2018.gadam:   |  |  |  | | --- | --- | --- | | Gads | Formulas aprēķins (Ietaupītais bezdarbnieku pabalsts+ papildu nodokļu ieņēmumi)-LUC administratīvās izmaksas | Ekonomiskā ietekme | | 2013 | (20 009 + 72 202) – 71 000  (23\*12\*197\*0,368+23\*12\*261,6) -71 000 | **21 211** | | 2014 | (24 359 + 91 540) – 71 000  (28\*12\*197\*0,368+28\*12\*272,4) -71 000 | **44 899** | | 2015 (Provizoriski) | (28 708 + 106 330) – 71 000  (33\*12\*197\*0,368+33\*12\*268,5) -71 000 | **64 038** | | 2016 (Provizoriski) | (33 058 + 120 653) – 71 000  (38\*12\*197\*0,368+38\*12\*264,6) -71 000 | **82 711** | | 2017 (Provizoriski) | (37 408 + 136 528) – 71 000  (43\*12\*197\*0,368+43\*12\*264,6) -71 000 | **102 936** | | 2018 (Provizoriski) | (41 758 + 152 404) – 71 000  (48\*12\*197\*0,368+48\*12\*264,6) -71 000 | **123 162** |   Kopējā ekonomiskā ietekme uz budžetu par periodu 2013.-2018.gadu būs **438 958** euro - starpība, kas rodas no nodokļu ieņēmumiem un bezdarbnieku pabalstiem atņemot LUC administratīvās izmaksas:   |  | | --- | |  |   LUC darbojas kā uzņēmējdarbības vides uzlabošanas instruments, kas veicina ekonomisko aktivitāti reģionā, kas ilgtermiņā sekmēs vietējo iedzīvotāju nodarbinātību, sociālās spriedzes mazināšanu, reģiona konkurētspējas paaugstināšanu, tādejādi saglabājot teritoriju dzīvotspēju kopumā.  Ietekme uz administratīvo slogu netiek prognozēta. |
| 3. | Administratīvo izmaksu monetārs novērtējums | Administratīvās izmaksas tiek plānotas esošā finansējuma ietvaros. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015. gads** | | Turpmākie trīs gadi (*euro*) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Likumprojekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | PR uzņēmējdarbības centri ir izveidoti un šobrīd darbojas piešķirtā valsts budžeta finansējuma ietvaros. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts un tā anotācija 2015.gada 20.novembrī publicēti ministrijas mājas lapā sadaļā „**Sabiedrības līdzdalība”** (apakšsadaļā „**Normatīvo aktu projekti reģionālās politikas jomā**”: http://www.varam.gov.lv/lat/likumdosana/normativo\_aktu\_projekti/?doc=12107)  Likumprojekts un tā anotācija pēc izsludināšanas Valsts sekretāru sanāksmē būs publiski pieejama arī Ministru kabineta mājas lapā sadāļā „Tiesību aktu projekti”. |
| 2. | Sabiedrības līdzdalība projekta izstrādē | 2015.gada 17.novembrī notika diskusija ar PR un Ekonomikas ministriju jautājumā par PR uzņēmējdarbības centru lomu mazo un vidējo komersantu, pašnodarbināto personu informēšanā par uzņēmējdarbības uzsākšanu.  2015.gada 19.jūnija starpinstitūciju sanāksmē tika panākta vienošanās ar visām institūcijām[[10]](#footnote-10), kuras bija sniegušas atzinumu par informatīvā ziņojuma „Par plānošanas reģionu darbības pilnveidošanu” un attiecīgā protokollēmuma projektu, kas paredzēja veikt grozījumus Reģionālās attīstības likumā, papildinot PR kompetenci ar uzņēmējdarbības veicināšanas funkciju reģionā. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Plānošanas reģioni |
| 2. | Projekta izpildes ietekme uz pārvaldes funkcijām un institucionālo struktūru  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde neietekmēs pārvaldes funkcijas vai institucionālo struktūru.  Saistībā ar likumprojekta izpildi nav nepieciešams veidot jaunas institūcijas, likvidēt vai reorganizēt esošās.  Likumprojekta izpilde neietekmēs institūcijai pieejamos cilvēkresursus. |
| 3. | Cita informācija | Nav. |

*Anotācijas IV un V sadaļa – projekts šīs jomas neskar.*

Iesniedzējs:

Vides aizsardzības un

reģionālās attīstības ministrs K.Gerhards

Vīzē:

Valsts sekretārs G.Puķītis

20.11.2015 12:20

2527

V.Jurca 67026918

veronika.jurca@varam.gov.lv

1. Reģionālās politikas pamatnostādnes 2013.-2019.gadam 1.pielikums [↑](#footnote-ref-1)
2. PR iesaistīti 29 uzdevumu izpildē [↑](#footnote-ref-2)
3. izveidota kā holdinga sabiedrība, apvienojot valsts akciju sabiedrību „Latvijas Hipotēku un zemes banka” (kopš 2014.gada 1.janvāra valsts akciju sabiedrība „Attīstības finanšu institūcija „Altum””, sabiedrību ar ierobežotu atbildību „Latvijas Garantiju aģentūra”, valsts akciju sabiedrību „Lauku attīstības fonds” ; [↑](#footnote-ref-3)
4. Rakar F. & Tallberg P. Ed. Developing reģions for Regional development – Towards a new Swedish model (2014). Reglab, Sweden. [↑](#footnote-ref-4)
5. Fisher B. The future of foregn direct investment in England (2011), Regions: Quarterly magazine of the Regional Studies Association No. 284 [↑](#footnote-ref-5)
6. Reģionālās politikas pamatnostādnes 2013.-2019.gadam no 52. -57 lpp., [↑](#footnote-ref-6)
7. 2015.gadā t.sk.ES struktūrfondu informācijas centra darbības nodrošināšanas pabeigšana [↑](#footnote-ref-7)
8. VSAA Pārskats par darbību 2013.gadā, http://www.vsaa.lv/media/uploads/UserFiles/budzetiem/vsaa/vsaa\_publiskais\_parskats\_2014.pdf [↑](#footnote-ref-8)
9. Nodokļu un nodevu ieņēmumi - ieņēmumi no strādājošo mēneša vidējās darba samaksas Latgales reģionā par valsts sociālās apdrošināšanas obligātajām iemaksām, iedzīvotāju ienākuma nodokli un uzņēmējdarbības riska valsts nodevu. Aprēķins veikts izmantojot 2014.gada strādājošo mēneša vidējo darba samaksu Latgales reģionā (522 *euro*); darba devēja VSAOI likmi (23,59%); darba ņēmēja VSAOI likmi (10,50%) un riska nodevas apmēru (0,36). [↑](#footnote-ref-9)
10. Atzinumus bija sniegušas sekojošas institūcijas: Tieslietu ministrija, Finanšu ministrija, Ekonomikas ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Veselības ministrija, Valsts kanceleja, Pārresoru koordinācijas centrs, Valsts kontrole, Latvijas Pašvaldību savienība, Kurzemes plānošanas reģions, Latgales plānošanas reģions, Rīgas plānošanas reģions, Vidzemes plānošanas reģions un Zemgales plānošanas reģions. [↑](#footnote-ref-10)